ai4bharat/Pralekha huggingface dataset:
وزارت دفاع
ہلکے جنگی طیارے تیجس نے بھارتی فضائیہ میں خدمت کے سات سال مکمل کیے
یکم جولائی ، 2023 ء کو، ملک میں تیار کردہ ہلکا جنگی طیارہ  بھارتی فضائیہ میں خدمت کے سات سال مکمل کر لے گا۔ 2003 ء میں تیجس نام دیا گیا یہ طیارہ ایک کثیر رول والا پلیٹ فارم ہے ، جس کا اپنی نوعیت کے طیاروں میں سب سے بہترین زمرے میں شمار ہوتا ہے۔ اسے فضائی ، دفاع، بحری نگرانی اور حملہ کرنے کے رول کے لیے ڈیزائن کیا گیا ہے۔ تیجس طیارے کو بے فکری کے ساتھ اور زیادہ سے زیادہ نگرانی کے لیے استعمال کیا جا سکتا ہے ۔ اس کی صلاحیت میں ، کثیر ماڈل والے فضائی راڈار، ہیلمٹ ماؤنٹڈ ڈسپلے، اسیلف پروٹیکشن سے لیس اور لیزر ڈیزگنیشن پوڈ سے مزید اضافہ ہو گیا ہے۔
تیجس کو شامل کرنے والا پہلا آئی اے ایف سکواڈرن نمبر 45 سکواڈرن تھا، جس کا نام 'فلائنگ ڈیگرز' تھا۔ گزرتے ہوئے سالوں کے دوران، یہ اسکواڈرن ویمپائرز سے لے کر نیٹس اور صلاحیت میں موجودہ اضافے کے ساتھ مِگ – 21 بی آئی ایس تک پہنچ گیا ہے ۔
فلائنگ ڈیگرز کے ذریعہ اڑایا جانے والا ہر طیارہ ، وہ چاہے لائسنس کے تحت تیار کیا گیا ہو یا جس کی بھارت میں ہی ڈیزائننگ یا تیاری کی گئی ہو ، بھارت میں ہی مینوفیکچر کیا گیا ہوتا ہے ۔ مئی ، 2020 ء میں اسکواڈرن نمبر 18 بھارتی فضائیہ کا دوسرا یونٹ بن گیا ہے ، جو تیجس طیارے استعمال کر رہا ہے۔
آئی اے ایف نے مختلف بین الاقوامی پروگراموں میں ہوائی جہاز کی نمائش کرکے بھارت کی مقامی ایرو اسپیس صلاحیتوں کا مظاہرہ کیا ہے، جس میں ملیشیا کا لیما – 2019 ، دوبئی ایئر شو-2021، سال 2021 ء میں سری لنکا ایئر فورس کی سالگرہ کی تقریبات ، سنگاپور ایئر شو- 2022 اور 2017 ء سے 2023 ء تک ایرو انڈیا شو شامل ہیں ۔ اگرچہ اس طیارے نے ملک میں پہلے غیر ملکی ایئر فورسز کے ساتھ مشقوں میں بھی شرکت کی ہے لیکن بیرون ملک میں مارچ ، 2023 ء میں متحدہ عرب امارات کے ساتھ ڈیزرٹ فلیگ تیجس کی پہلی بیرونی فوجی مشق تھی ۔
بھارتی فضائیہ کے تیجس میں اعتماد کا اظہار ایل سی اے – ایم کے – 1 اے کے لیے 83 طیاروں کے آڈر سے ظاہر ہوتا ہے ، جو جدید ہوا بازی کے آلات کے ساتھ ساتھ الیکٹرانک طریقے سے چلنے والے ایکٹیو راڈار، الیکٹرانک وارفیئر اور آواز کی رفتار سے تیز چلانے والے میزائل کی صلاحیتوں سے لیس ہوں گے ۔ تیجس کی یہ نئی قسم اسٹینڈ آف کی زیادہ رینج سے بہت سارے ہتھیاروں کو فائر کرنے کے قابل ہوگی۔ ان میں سے بہت سے ہتھیار دیسی ساخت کے ہوں گے۔ ایل سی اے – ایم کے – 1 اے طیارے کے مجموعی دیسی مواد میں خاطر خواہ اضافہ کیا جائے گا ۔ طیارے کی معاہدہ شدہ ترسیل فروری ، 2024 ء میں شروع ہونے کی امید ہے۔ آنے والے سالوں میں، ایل سی اے اور اس کی مستقبل کی مختلف قسمیں بھارتی فضائیہ کی اہم بنیاد بنیں گی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 6637
(Visitor Counter : 95
ماحولیات، جنگلات اور موسمیاتی تبدیلی کی وزارت
نباتاتی باغیچہ ازحدجدید طریقے سے قدرتی مناظرکی مدد سے تشکیل دیاجائےگا
یہ باغیچہ نوجوانوں اورطلبأ کے علم کے مخزن ومنبع کے طورپرکام کریگا
ڈاکٹرمہیش شرمانے نوئیڈامیں نباتاتی باغیچے کی ترقی اوربہتری کے کام کا سنگ بنیاد رکھا
نئی دہلی ، 14مئی :ماحولیات وجنگلات اورموسمیاتی تبدیلی کے وزیرڈاکٹرہرش وردھن نے کہاہے کہ بوٹینک گارڈن آف انڈین ری پبلک  نوئیڈا کو جدید طرز کے قدرتی مناظرکی مدد سے ایک امتیاز ی شان والے نباتاتی باغیچے کے طورپر ترقی دی جائیگی ۔نوئیڈا میں بوٹینک گارڈن کے ترقیات اور فروغ کی تقریب کا سنگ بنیاد رکھنے کے موقع پر اظہارخیال کرتے ہوئے ، ڈاکٹرہرش وردھن نے کہا کہ اس باغیچے کی تازہ کاری اورفروغ، پودوں کی مختلف اقسام جمع کرنے ،تحقیق ، تربیت ، ماحولیاتی تعلیم ، عوامی بیداری ، خوبصورتی اور تفریحات کا کام حیاتیاتی تنوع کے تحفظ کے ذریعہ کیاجارہاہے ۔ انھوں نے مزید کہاکہ یہ کام نوئیڈامیں نباتاتی باغیچے کوبہتربنانے کے نظریے سے بھی کیاجارہاہے ،اوراسے جڑی بوٹیوں کے تحفط کا ایک اعلیٰ مرکز ی مقام بھی حاصل ہے ۔
اس موقع پر ماحولیات ، جنگلات اورتبدیلی ماحولیات کے وزیرمملکت ڈاکٹرمہیش شرمانے اپنی تقریرمیں کہاکہ یہ دلی ۔ قومی راجدھانی علاقے کا سب سے بڑا بناتاتی باغیچہ ہے، جو نوجوانوں اورطلبأ کی تعداد کے لئے معلومات کاسرچشمہ ثابت ہوگا۔ ڈاکٹرشرمانے مزید کہاکہ اس باغیچے کے احاطے میں قائم کئے جانے والے میوزیم سے بھی ملک کے نوجوانوں کو حیاتیات اور ختم ہونے کے کگارپر موجود پودوں کی اقسام کے بارے میں معلومات حاصل ہوسکیں گی اور ان کا تحفظ بھی ممکن ہوسکے گا۔ انھوں نے کہاکہ اندازہ ہے کہ اس زبردست منصوبے پرتقریبا 400کروڑروپے کی لاگت آئیگی ۔ اس کے پہلے مرحلے کی تعمیرمیں تقریبا20سال کی تاخیرہوچکی ہے ۔ اس باغیچے کو دہلی ۔قومی راجدھانی خطے میں ایک اہم سیاحتی مرکز کے طورپرپیش کیاجائیگا ۔
اس موقع پر اترپردیش کے وزیر جناب داراسنگھ چوہان اورمقامی ممبراسمبلی جناب پنکج سنگھ بھی اس منصوبے کا سنگ بنیاد رکھے جانے کی تقریب میں دیگرسرکردہ حضرات کے ساتھ موجود تھے ۔
بھارتی چناؤ کمیشن
رائے دہندگان کا 13 واں قومی دن (این وی ڈی( 25 جنوری 2023 کو منایا جائے گا
اس سال کے این وی ڈی کا موضوع ہے 'ووٹنگ جیسا کچھ بھی نہیں ہے ، میں یقینی طور پر ووٹ دیتا ہوں'
نئی دلی، 24 جنوری، 2023 /
بھارت کا انتخابی کمیشن 25 جنوری 2023 کو رائے دہندگان کا 13 واں قومی دن منا رہا ہے۔
صدر جمہوریہ ہند محترمہ دروپدی مرمو بھارت کا انتخابی کمیشن کی طرف سے نئی دہلی میں منعقد ہونے والی قومی تقریب میں مہمان خصوصی ہوں گی۔ قانون اور انصاف کے مرکزی وزیر جناب کرن رجیجو مہمان اعزازی کے طور پر تقریب میں شرکت کریں گے۔
اس سال کے این وی ڈی کا موضوع ہے ، 'ووٹنگ جیسا کچھ بھی نہیں ہے، ، میں یقینی طور پر ووٹ دیتا ہوں'، یہ رائے دہندگان کے لیے وقف ہے جو ان کے ووٹ کی طاقت کے ذریعے انتخابی عمل میں حصہ لینے کے لیے افراد کے احساس اور خواہش کا اظہار کرتا ہے۔ اس کے "لوگو" کو تہواری اور انتخابی عمل کی شمولیت کو ظاہر کرنے کے لیے ڈیزائن کیا گیا ہے۔ پس منظر میں اشوک چکر، دنیا کی سب سے بڑی جمہوریت کی نمائندگی کرتا ہے، جبکہ سیاہی والی انگلی، ملک کے ہر ووٹر کی شرکت کی نمائندگی کرتی ہے۔'لوگو' میں 'ٹک' کا نشان ووٹر کی جانب سے باخبر فیصلہ سازی کا مطلب ہے۔
نئی دلی میں ہونے والی تقریب کے دوران، صدر جمہوریہ ہند ، سال 2022 کے لیے قومی ایوارڈ تفویض کریں گی ۔ بہترین انتخابی طرز عمل کے لیے قومی ایوارڈ، ریاستی اور ضلعی سطح کے افسران کو 2022 کے دوران انتخابات کے انعقاد میں ان کی شاندار کارکردگی کے لیے پیش کیے جائیں گے جن میں آئی ٹی کے اقدامات، تحفظاتی انتظامیہ، انتخابی انتظامیہ ، قابل رسائی انتخابات، انتخابی فہرست اور ووٹر بیداری اور رسائی کے میدان میں شراکت جیسے مختلف شعبوں شامل ہیں۔ سرکاری محکموں اور میڈیا تنظیموں جیسے اہم شراکتداروں کو رائے دہندگان کی بیداری میں ان کے گراں قدر تعاون کے لیے قومی ایوارڈز بھی دیے جائیں گے۔
ای سی آئی کی اشاعت 'پہلے صدر جمہوریہ کا انتخاب- بھارت کے صدارتی انتخابات کا ایک مثالی کرانیکل' کی پہلی کاپی، اعلیٰ انتخابی کمشنر جناب راجیو کمار کے ذریعہ، صدر جمہوریہ کو پیش کی جائے گی۔ یہ کتاب، جو اپنی نوعیت کی پہلی اشاعت ہے، ملک میں صدارتی انتخابات کے تاریخی سفر کی جھلک پیش کرتی ہے۔ یہ گزشتہ 16 صدارتی انتخابات کی ٹائم لائنز کے ذریعے، صدارتی انتخابی نظام کی باریکیوں اور متعلقہ آئینی دفعات پر روشنی ڈالتی ہے۔
سبھاش گھئی فاؤنڈیشن کے تعاون سے ای سی آئی کی طرف سے تیار کیا گیا ایک ای سی آئی گیت - "میں بھارت ہوں- ہم بھارت کے مت داتا ہیں" کو بھی نشر کیا جائے گا۔ یہ گیت ووٹ کی طاقت کو سامنے لاتا ہے اور دنیا کی سب سے بڑی اور سب سے متحرک جمہوریت میں جامع، قابل رسائی، اخلاقی، حصہ لینے والے اور تہوار کے انتخابات کے جذبے کو مناتا ہے۔
2011 سے، بھارت کے انتخابی کمیشن کے یوم تاسیس، یعنی 25 جنوری 1950 کو پورے ملک میں ہر سال 25 جنوری کو قومی ووٹرز ڈے منایا جاتا ہے۔ این وی ڈی جشن کا بنیادی مقصد لوگوں میں انتخابی بیداری پیدا کرنا ہے۔ شہریوں اور انہیں انتخابی عمل میں حصہ لینے کی ترغیب دینا ، ملک کے ووٹروں کے لیے وقف، قومی ووٹرز ڈے کا استعمال، ووٹرز کے اندراج کی سہولت کے لیے بھی کیا جاتا ہے، خاص طور پر نئے اہل نوجوان ووٹرز کے لیے ، نئے ووٹروں کو مبارکباد دی جاتی ہے اور ان کا انتخابی تصویری شناختی کارڈ  ملک بھر میں منعقد ہونے والے این وی ڈی کے پروگراموں میں دیا جاتا ہے۔
این وی ڈی قومی، ریاستی، ضلع، حلقہ اور پولنگ بوتھ کی سطح پر منایا جاتا ہے، جو اسے ملک کے سب سے بڑے جشن میں سے ایک بناتا ہے۔
.................
ش ح ۔ وا ۔ اع
U - 799
(Visitor Counter : 190
کارپوریٹ امور کی وزارتت
حکومت چنئی میں نیشنل کمپنی لاء اپلٹ ٹرائبیونل قائم کرے گی
نئی دہلی ،2دسمبر، خزانہ اور کارپوریٹ امور کے وزیر مملکت جناب انوراگ سنگھ ٹھاکر نے ایک سوال کے تحریری جواب میں آج لوک سبھا کو بتایا کہ سپریم کورٹ کے فیصلے کے پیش نظر حکومت نے چنئی میں نیشنل کمپنی لاء اپلٹ ٹرائبیونل  قائم کرنے کا فیصلہ کیا ہے۔ انہوں نے کہا کہ نیشنل کمپنی لاء ٹرائبیونل ، مختلف ریاستوں میں قائم کیا جاتا ہے، جس کا انحصار مقدمات کے دباؤ اور دوسرے متعلقہ اسباب پر ہوتا ہے۔ انہوں نے کہاکہ کچھ کام کر رہی شاخوں میں معاملات کے بھاری دباؤ کے پیش نظروقتاً فوقتاً اضافی اراکین کی تقرری کی گئی ہے اور اضافی عدالتوں کو فعال بنایا جاتا ہے۔
وزیر موصوف نے مزید کہا کہ مرکزی حکومت بینچ کی تعداد، عدالتوں کی تعداداوراراکین کی تعداد میں اضافہ کے اعتبار سے این سی ایل ٹی اور این سی ایل اے ٹی کو مستحکم کرنے کے مقصد سے تمام اقدامات کر رہی ہے تاکہ مقدمات کے التوا میں کمی لائی جا سکے۔ چنئی میں این سی ایل اے ٹی برانچ قائم کرنے کے فیصلے کے علاوہ 19-2018کےدوران جے پور، کٹک، کوچی، اندور اور امراوتی میں این سی ایل ٹی کی مزید نئی شاخیں قائم کی گئی ہیں۔
حکومت نے حال ہی میں این سی ایل ٹی میں مزید 28اراکین اور این سی ایل اے ٹی میں مزید 4اراکین کی تقرری کی ہے۔ انہوں نے کہا کہ اراکین کی فیصلہ سازی کیلئے پابندی کے ساتھ کولیجیئم کا انعقاد ہو رہا ہے اور بھاری مقدمات کے دباؤ والی چند شاخوں میں ای-پروجیکٹ پر بھی عمل درآمد کیا جار ہاہے۔
وزارت دفاع
بی آر او نے غیر معمولی کارنامہ انجام دیا؛ زوجی لا پاس محض 73 دنوں تک بند رہنے کے بعد سری نگر۔ کارگل۔ لیہہ سڑک پر ٹریفک کے لیے کھول دیا گیا
نئی دہلی، 19 مارچ 2022:
بارڈ روڈس آرگنائزیشن  نے 19 مارچ 2022 کو ، مرکز کے زیر انتظام علاقوں لداخ اور جموں و کشمیر کے درمیان واقع گیٹ وے، یعنی زوجی لا پاس ، کو ، 11650 فٹ پر ، سری نگر۔ کارگل ۔ لیہہ سڑک پر ٹریفک کے لیے، کھول دیا ، اور اس طرح اس پاس کے محض 73 دنوں تک بند رہنے کے بعد اسے دوبارہ کھول کر ایک نیا ریکارڈ قائم کیا ہے۔ یہ پہلا موقع ہے جب ، سخت موسمی حالات کے دوران برف ہٹانے سے متعلق مسلسل کاروائیوں کے ذریعہ اس پاس کو 05 جنوری 2021 تک کھولے رکھنے کے بعد ، بی آر او اس کارنامہ کو انجام دینے میں کامیاب ہوا ہے۔
15 فروری 2022 سے، برف ہٹانے سے متعلق آپریشن پاس کے دونوں جانب ، جموں و کشمیر اور لداخ میں، بالترتیب پروجیکٹ بیکن اور وجایک کے ذریعہ انجام دیے گئے۔ مسلسل کوششوں کے بعد، 04 مارچ 2022 کو زوجی لا پاس کے دوسری جانب رابطہ قائم کیا گیا۔ بعد ازاں، موٹر گاڑیوں کے لیے محفوظ گزرگاہ بنانے کی غرض سے سڑک کی صورتحال کو بہتر بنانے کے لیے کوششیں کی گئیں۔ ابتداء میں تازہ اور ضروری اشیاء کے ساتھ گاڑیوں کا قافلہ زوجی لا پاس سے ہوکر گزرا اور اس نے کارگل پہنچ کر لداخ کے عوام کو ازحد ضروری راحت بہم پہنچائی۔ عام طور پر، زوجی لا پاس موسم سرما کے دوران سخت برف باری کی وجہ سے تقریباً 160 سے 180 دن تک بند رہا کرتا تھا۔
اس پاس کے ازسر نو کھولے جانے کے موقع پر، لیفٹیننٹ جنرل راجیو چودھری، ڈائرکٹر جنرل بارڈر روڈس  سمیت بھارتی فوج اور شہری انتظامیہ کے مختلف عہدیداران موجود تھے۔ پروجیکٹ بیکن اور وجایک کی کوششوں کی ستائش کرتے ہوئے، ڈی جی بی آر نے کہا کہ زوجی لا پاس کے جلد کھل جانے سے نہ صرف ملک کی دفاعی تیاریوں کو تقویت حاصل ہوگی ، بلکہ لداخ کے عوام کے لیے ضروری ساز و سامان کے نقل و حمل میں بھی آسانی پیدا ہوگی۔ انہوں نے مزید کہا کہ اس پاس کے کھل جانے سے بی آر او کو لداخ میں اہم بنیادی ڈھانچہ پروجیکٹوں کی تعمیر کے لیے درکار سازو سامان کو جمع کرنے میں مدد ملے گی۔ انہوں نے تعمیر قوم کے کام میں سب سے آگے ہونے کی بی آر او کی عہدبستگی کا اعادہ کیا۔
کابینہ
کابینہ نے ہندوستان اور اُزبیکستان کے درمیان بین ملکی منظم جرائم اور عالمی دہشت گردی سے نمٹنے کے شعبے میں امداد باہمی سے متعلق استقدامی معاہدے کومنظوری دی
نئی دہلی،24؍دسمبر،وزیراعظم جناب نریندر مودی کی زیر صدارت مرکزی کابینہ نے بین ملکی منظم جرائم اور عالمی دہشت گردی سے نمٹنے کے شعبے میں امداد باہمی سے متعلق معاہدے کو استقدامی منظوری دی ہے۔ یہ معاہدہ ہندوستانی جمہوریہ کی وزارت داخلہ اور جمہوریہ ازبیکستان کی وزارت داخلہ کے مابین ہوا ہے۔ اس معاہدے پر دستخط مرکزی وزیر داخلہ اور جمہوریہ ازبیکستان کے وزیر داخلہ نے 20 نومبر 2019 کو نئی دہلی میں جمہوریہ ازبیکستان کے عزت مآب وزیر داخلہ کے ہندوستان دورے کے دوران کئے۔
معاہدے کا مقصد دہشت گردی اور اس کی مالی امداد ، منظم جرائم سے متعلق جرائم سمیت ، جرائم کی روک تھام میں دونوں ملکوں کے درمیان اثر انگیزی کو بہتر بنانا اور گھریلو قوانین اور عالمی ذمہ داریوں کے مطابق دونوں ملکوں کی انٹلیجنس اور قانون نافذ کرنے والی ایجنسیوں کے افسران کے درمیان امداد باہمی کو بڑھانے کے لئے ایک فرویم ورک قائم کرنا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6023
(Visitor Counter : 54
سائنس اور ٹیکنالوجی کی وزارت
سی ایس آئی آر کے ڈی جی ڈاکٹر این کلائی سیلوی نے سی ایس آئی آر- این آئی ایس سی پی آر کے او ڈبلیو او ایل کے دوران ایس اینڈ ٹی2022 کے لیے شانتی سوروپ بھٹناگر انعام کا اعلان کیا
کل نئی دہلی میں،سی ایس آئی آر – سائنسی مواصلات اور پالیسی تحقیق کے قومی ادارے ) کے ’ون ویک ون لیب‘ پروگرام کی افتتاحی تقریب میں، ڈی ایس آئی آر اور ڈائریکٹر جنرل، سائنس اور ٹیکنالوجی کی کونسل آف سائنٹفک اینڈ انڈسٹریل ریسرچ  کے سکریٹری این کلائی سیلوی نے، مرکزی وزیر مملکت  سائنس اور ٹیکنالوجی؛ وزیر اعظم پی ایم او، عملہ، عوامی شکایات، پنشن، خلائی اور ایٹمی توانائی کے وزیر مملکت ، ڈاکٹر جتیندر سنگھ کی موجودگی میں سال 2022 کے شانتی سوروپ بھٹناگر  انعام کے فاتحین کا اعلان کیاجو سی ایس آئی آر کے نائب صدر بھی ہیں۔
سال 2022 کا باوقار ایس ایس بی انعام، سات شعبوں میں بارہ سرکردہ سائنسدانوں کو دیا گیا ہے۔ دو سائنسدانوں کو بالترتیب حیاتیاتی، کیمیکل، انجینئرنگ، ریاضی اور فزیکل سائنسز کے لیے انعام سے نوازا گیا ہے۔ حیاتیاتی سائنس میں ڈاکٹر اشونی کمار اور ڈاکٹر مدیکا سبا ریڈی، کیمیکل سائنسز میں اککٹو ٹی بیجو اور دیبابرتا میتی، انجینئرنگ سائنسز میں دیپتی رنجن ساہو اور رجنیش کمار ، ریاضیاتی سائنس میں اپوروا کھرے اور نیرج کیال، فزیکل سائنسز میں انندا داس اور باسودیب داس گپتا ۔ آراضی سائنسز میں ومل مشرا اور میڈیکل سائنسز میں دیپیامان گنگولی کو اس پروقار انعام سے نوازا گیا۔
مرکزی وزیر ڈاکٹر جتیندر سنگھ اس موقع پر مہمان خصوصی تھے۔ سی ایس آئی آر- این آئی ایس سی پی آر کی ڈائریکٹر ڈاکٹر رنجنا اگروال نے خطبہ استقبالیہ پیش کیا۔سی ایس آئی آر- ہیومن ریسورس ڈیولپمنٹ گروپ کی سربراہ ڈاکٹر گیتھاوانی ریاسام نے ایس ایس بی انعام حاصل کرنے والوں کو اصنافی اسناد پیش کیے۔
وزارت خزانہ
آئی ایف ایس سی اے بنا آئی او ایس سی او کا ممبر
دہلی،01 جنوری2021-بین الاقوامی مالیاتی خدمات مراکز اتھارٹی  انٹرنیشنل آرگنائزیشن آف سیکیورٹیز کمیشن  کا ایسوسی ایٹ ممبر بن گیا ہے۔
آئی او ایس سی او ایک بین الاقوامی تنظیم ہے جو دنیا کی سیکیورٹیز ریگولیٹرز کو ایک ساتھ لاتی ہے ، جو دنیا کی 95 فیصد سے زیادہ سیکیورٹیز مارکیٹوں کا احاطہ کرتی ہے ، اور دفاعی شعبہ کے لئے عالمی معیار کا درجہ رکھتی ہے۔
آئی او ایس سی او سیکیورٹیز مارکیٹوں کو مضبوط بنانے کے معیارات کو طے کرنے میں جی 20 اور فنانشل اسٹیبلٹی بورڈ  کے ساتھ مل کر کام کرتا ہے۔ آئی او ایس سی او کے مقاصد اور سیکیورٹیز ریگولیشن کے اصولوں کو ایف ایس بی نے صوتی مالیاتی نظام کے کلیدی معیار کے طور پر توثیق کیا ہے۔
آئی او ایس سی او کی رکنیت آئی ایف ایس سی اے کو مشترکہ مفادات کے شعبوں سے متعلق عالمی سطح پر اور علاقائی سطح پر معلومات کے تبادلے کا پلیٹ فارم مہیا کرے گی۔ مزید یہ کہ ، آئ او ایس سی او پلیٹ فارم سے آئی ایف ایس سی اے کو دوسرے اچھی طرح سے قائم مالیاتی مراکز کے ریگولیٹرز کے تجربات اور بہترین طریق کار سے سیکھنے کے قابل بنائےگا۔
آئی او ایس سی او کی رکنیت عالمی سطح پر سیکیورٹیز مارکیٹوں کے ریگولیٹرز کے ساتھ آئی ایف ایس سی اے کو مربوط کرنے میں ایک اہم سنگ میل ہے اور گجرات انٹرنیشنل فنانس ٹیک سٹی انٹرنیشنل فنانشل سروسز سنٹر میں مالیاتی مصنوعات ، مالیاتی خدمات اور مالیاتی اداروں کی ترقی اور ان کے ضابطے میں بے حد شراکت کرے گی۔
نوجوانوں کے امور اور کھیل کود کی وزارت
اولمپک کھلاڑی بجرنگ پونیہ نے وزیر اعظم کی ’میٹ دی چیمپئنس‘پہل کو پانی پت کے اسکولوں تک پہنچایا، انہوں نے کہا –بھارت کو سر فہرست ملک بنانے کےلئے بچوں کو صحیح غذا لینا ہوگا اور ورزش کرنی ہوگی
نئی دہلی،23دسمبر؍2021:
اہم نکات:
- بجرنگ نے طلباء سے متوازن غذا ، فٹنس کی اہمیت کے بارے میں بات کی
- یہ خصوصی پہل سرکار کے ’آزادی کا امرت مہوتسو‘ کا حصہ ہے، جس کی شروعات اولمپک گولڈ میڈل فاتح نیرج چوپڑا نے گجرات میں کی تھی
وزیر اعظم جناب نریندر مودی کی خصوصی اسکول دورہ مہم کو آگے بڑھاتے ہوئے ہندوستانی پہلوان اور ٹوکیو اولمپک میں کانسہ میڈل فاتح بجرنگ پونیہ نے جمعرات کو ہریانہ کے پانی پت میں واقع آروہی ماڈل اسکول کا دورہ کیا اور چار اضلاع کے 75 اسکولوں سے آئے ہوئے طلباء سے ملاقات کی۔
دورے کے دوران بجرنگ نے طلباء سے متوازن غذا ، فٹنس کی اہمیت پر بات کی اور طلباء کےساتھ کھوکھو کھیل میں حصہ لے کر ہندوستان کے روایتی کھیلوں کو بڑھاوا دیا۔انہوں نے فٹنس سے جڑی کچھ آسان ورزش بھی کرکے دکھائی۔
وزیر اعظم کے اولمپکس اور پیرالمپکس کھلاڑیوں کے ہندوستان بھر کے اسکولوں میں دورے اور طلباء کے ساتھ مکالمے کے خیال کی ستائش کرتے ہوئے بجرنگ نے کہا، ’’میں اس اسکول میں آنے پر کافی خوش ہوں، اس نے مجھے اپنے اسکول کے دنوں کی یاد دلادی، کیونکہ میں بھی ہریانہ کے گاؤں سے آتا ہوں اور یہاں آنا اسکول واپس لوٹنے جیسا ہے۔‘‘
طلباء کے ساتھ صحیح اور صحت مند طرز زندگی کو اپنانے پر بات کرتے ہوئے بجرنگ نے کہا ،’’اگر آپ ذہنی اور جسمانی طور سے مضبوط ہونا چاہتے ہیں اور ہندوستان کو کسی بھی شعبے میں چوٹی پر لے جانا چاہتے ہیں تو آپ کو اچھے کھان پان اور دن میں دو بار نصف نصف گھنٹے ورزش کرنے کی ضرورت ہے۔‘‘
یہ خصوصی پہل سرکار کے ’آزادی کا امرت مہوتسو‘ کا حصہ ہے، جس کی شروعات اس مہینے اولمپک گولڈ میڈل فاتح نیرج چوپڑا نے گجرات میں کی تھی۔
بجرنگ نے گھر میں تیار ایسے کھانے پر زور دیا ، جس میں ہری سبزیاں ، پروٹین، کاربوہائیڈریٹس، معدنیات شامل ہوں اور انہوں نے بچوں سے جنک فوڈ سے دور رہنے کی گزارش کی۔انہوں نے کہا ،’’تربیت کے ابتدائی دنوں میں ہمیں اپنے تربیتی مرکز سے ایک قدم بھی باہر نکالنے کی اجازت نہیں تھی۔ اس لئے جب بھی ہمیں باہر نکلنے کا موقع ملتا تو ہم سڑک پر چاٹ اور ٹکی کھانا چاہتے تھے، لیکن ایسا مہینوں میں ایک بار ہوتا تھا، مستقبل طورپر نہیں۔ اس لئے آپ کو مجھ سے وعدہ کرنا ہوگا کہ آپ مستقبل طور سے جنک فوڈ نہیں کھائیں گے اور آپ اِسے چھوڑنے کی کوشش کریں گے۔‘‘
خصوصی اسکول مہم ،’میٹ دی چیمپئنس‘کو وزارت تعلیم اور نوجوان کے امور و کھیل کی وزارت کے ذریعے مشترکہ طورپر منعقد کیا جارہا ہے۔آنے والے مہینوں میں ہم اپنے اولمپک اور پیرالمپک ہیروز کو ملک بھر کے متعدد اسکولوں میں دورہ کرتے ہوئے اور اسی طرح طلباء کے ساتھ مکالمہ کرتے ہوئے دیکھیں گے۔اپنے دورے کے دوران ایتھلیٹ اپنے تجربات ، زندگی کے سبق، صحیح کھان پان سے جڑے مشورے ساجھا کریں گے اور اسکولی بچوں کی تحریک سے لبریز حوصلہ افزائی بھی کریں گے۔
مکانات اور شہری غریبی کے خاتمے کی وزارت
اونچی عمارتوں کے لیے حفاظتی آڈٹ
مکانات اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں یہ اطلاع دی ہے۔
شہری منصوبہ بندی اور پلاننگ ریاست کا معاملہ ہے اور بلند و بالا عمارتوں کا سیفٹی آڈٹ یعنی حفاظت سے متعلق آڈٹ کو، متعلقہ ریاست یا شہر کے عمارتوں سے متعلق مخصوص ذیلی قوانین /ڈیولپمنٹ کنٹرول ریگولیشنز یعنی تعمیر و ترقی کے کنٹرول سے متعلق ضوابط کے ذریعے منضبط کیا جاتا ہے۔ تاہم، ان کی رہنمائی کے لیے، مکانات اور شہری امور کی وزارت نے، عمارتوں سے متعلق ماڈل ذیلی قوانین مجریہ2016 جاری کیا ہے۔جس میں بلند و بالا عمارتوں کی ترقی اور ڈھانچہ جاتی تحفظ کے لیے دفعات شامل کی گئی ہیں۔اس کے علاوہ، ایک رہنما دستاویز ، نیشنل بلڈنگ کوڈ، 2016، ، جو بیورو آف انڈین اسٹینڈرڈز کے ذریعہ پیش کیا گیا ہے، اس میں ڈھانچہ جاتی ڈیزائن اور تعمیرو ترقی سے متعلق بندوبست ، طرز عمل اور حفاظت کے ابواب بھی شامل ہیں۔
زراعت اور کاشتکاروں کی فلاح و بہبود کی وزارت
ایگریکلچر انفراسٹرکچر فنڈ  اور مدھیہ پردیش فارم گیٹ پر جی - 20 تھیم پر مبنی ورکشاپس کا انعقاد کیا جائے گا
جی-20 کی ہندوستان کی صدارت کے موقع پر، ’ایک زمین، ایک خاندان، ایک مستقبل ‘کے موضوع کے ذریعہ، ایگریکلچر انفراسٹرکچر فنڈ  اور مدھیہ پردیش فارم گیٹ ایپ پر ۔02 فروری 2023 کونورونہا ایڈمنسٹریٹو اکیڈمی، بھوپال اور 8 فروری 2023 کو جواہر لعل نہرو زرعی یونیورسٹی، جبل پور میں عالمی اتحاد کے احساس کی حوصلہ افزائی اور زراعت کے شعبے میں خواتین کی شرکت کو بڑھانے کے مقصد سے ایک روزہ ورکشاپ کا انعقاد کیا جا رہا ہے ۔
اس ورکشاپ کا بنیادی مقصد ایگریکلچر انفراسٹرکچر فنڈ  اور ایم پی فارم گیٹ میں خواتین کی شرکت کو بڑھانا ہے۔ دونوں ورکشاپس میں خواتین کسان، خواتین زرعی صنعت کار، خواتین چارٹرڈ اکاؤنٹنٹس، بینک کی نمائندہ خواتین اور مختلف محکموں کی خواتین افسران شرکت کریں گی۔
بھوپال میں منعقد ہونے والی ورکشاپ میں تقریباً 150-175 شرکاء حصہ لیں گے۔ ورکشاپ میں شرکاء کو ایگریکلچر انفراسٹرکچر فنڈ  اسکیم کے بارے میں آگاہی دی جائے گی، جو ملک میں زرعی انفراسٹرکچر کی ترقی میں اہم کردار ادا کر رہی ہے۔ اس کے علاوہ ایم پی فارم گیٹ ایپ کے بارے میں معلومات بھی خواتین کسانوں، زرعی کاروباریوں، تاجروں وغیرہ کو فراہم کی جائیں گی۔
افتتاحی تقریب کے بعد، تکنیکی سیشن کا آغاز ایگریکلچر انفراسٹرکچر فنڈ  اسکیم کے بارے میں تفصیلات کے ساتھ ہوگا، جس کے بعد فارم گیٹ ایپ کے بارے میں رجسٹریشن وغیرہ سے متعلق معلومات دی جائیں گی۔ ایگریکلچر انفراسٹرکچر فنڈ  اسکیم سے متعلق سوالات کا بھی حکومت ہند کے نمائندوں کے ذریعہ جواب دیا جائے گا۔ ورکشاپ میں اپیڈا اور نابارڈ کے نمائندے اپیڈا اور نابارڈ کے ذریعے چلائی جانے والی مختلف اسکیموں کے بارے میں معلومات فراہم کریں گے۔ بینک کے مختلف عہدیداران مسائل کے حل پیش کرنے اور بینک قرض سے متعلق شرکاء کے سوالات کے جوابات دینے کے لیے بھی موجود ہوں گے۔ آخری غوروخوض کے اجلاس میں، شرکاء ڈی پی آر کی تیاری، بینک سے متعلق سوالات وغیرہ پر ایگریکلچر انفراسٹرکچر فنڈ کے حکام کے ساتھ تبادلہ خیال کر سکیں گے۔ یہ ورکشاپ زراعت کے شعبے میں خواتین کی شرکت بڑھانے میں اہم کردار ادا کرے گی۔
وزارتِ تعلیم
این ای پی میں قدیم اور جدید دونوں طرح کی تعلیمات موجود ہے جس میں دنیا کے تجربے کار شہری پیدا کرنے کا مقصد قائم کیا گیا ہے – جناب دھرمیندر پردھان
نئی دہلی، 15اکتوبر، 2022/ تعلیم اور ہنر مندی کےفروغ کے مرکزی وزیر جناب دھرمیندر پردھان نے آج این آئی ٹی سرتھکال کے 20ویں کنوینشن کی تقریب سے خطاب کیا۔
این ای پی 2020 کے بارے میں اظہار خیال کرتے ہوئے انہوں نے کہا کہ یہ 21ویں صدی کا فلسفیاتی دستاویز ہے جس کا مقصد قدیم سےجدید کو ملانا ہے اور اس کا مقصد دنیا کے تجربے کار شہری پیدا کرنا ہے۔ انہوں نے سوامی وویکانند اور ان کے رہنما فلسفے کا خاص طور پر ذکر کیا۔
انہوں نے پچھلے یوم آزادی پر ملک سے وزیراعظم نریندر مودی کے خطاب کےدوران ان کی طرف سے کی گئی اپیل کو یاد کیا۔ انہوں نے کہا کہ بھارت کو 2047 تک ترقی یافتہ ملکوں میں شامل کرنا ہے جب ملک برطانوی حکمرانی سے آزادی کے 100 سال کا جشن منائے گا۔
جناب دھرمیندر پردھان نے این آئی ٹی سورتھکال کی حوصلہ افزائی کی کہ وہ ٹکنالوجی کے ادارے کو ایک دہائی کے اندر اندر ملک کے توانائی کی منتقلی کے لیے ایک سرکردہ مرکز بنانے میں دیرپا توانائی کا ایک مکمل محکمہ تشکیل دے۔
جناب پردھان نے مصنوعی ذہانت ، مشین لرننگ ،اعداد و شمار کے تجزیات ، الیکٹرانکس، جینوم ایڈیٹنگ اور تھری ڈی پرنٹنگ جیسے کلیدی شعبوں کے بارےمیں اظہار خیال کیا جو چوتھے مرحلے کی صنعت کے لیے ایک راستہ ہے۔ انہوں نے کہا کہ بھارت انسانیت کی ترقی میں مستقبل میں ایک اہم رول ادا کرے گا اور وشو گرو کے طور پر اپنی شان کو بحال کرے گا۔
اپنےدورے میں وزیر موصوف نے مختلف موضوعات کے مطالعات کے ریسرچ مرکز اور اسکول کی نوتعمیر شدہ عمارت کا افتتاح کیا جو 10394 مربع میٹر پر تعمیر کی گئی ہے اور جس پر 48 کروڑ روپے کی لاگت آئی ہے۔ جناب دھرمیندر پردھان نے لیکچر ہال کاملپلیکس – بلاک ڈی کی تعمیر کےلے بھی سنگ بنیاد رکھا ۔ یہ کامپلیکس 11246 مربع میٹر پر تعمیر کیا جائے گا جس پر 54.76 کروڑ روپے کی لاگت آئے گی۔
اس تقسیم اسناد کے سالانہ جلسے میں 1787 درخواست دہندگان کو ڈگریاں تفویض کی گئی جن میں 126 پی ایچ ڈی، 817 پی جی اور 844 بی ٹیک امیدوار شامل ہیں۔ 249 بی ٹیک طلبا نے چھوٹے یا دیگر شعبوں میں اضافی ڈگریاں حاصل کیں۔ پہلی بار ایسا ہے کہ این آئی ٹی کے نے بی ٹیک آنرز کی ڈگری بھی تفویض کی ہے۔
وزارت اطلاعات ونشریات
گورنر تمیلیسائی سوندراجن نے ’آزادی کا امرت مہوتوسو‘ کے ایک حصے کے طور پر وارنگل میں تصویری نمائش کا افتتاح کیا،ریجنل آؤٹ ریچ بیورو کے ذریعے تلنگانہ میں 4 نمائشوں کا انعقاد
نئی دلّی ،12 مارچ، 2021/
تلنگانہ کی گورنر محترمہ تمیلیسائی سوندراجن نے آج وارنگل میں ’آزادی کا امرت مہوتسو‘ تقریب کا افتتاح کیا۔ انھوں نے ریجنل آؤٹ ریچ بیورو، حیدرآباد کے ذریعے منعقد جنگ آزادی اور ڈانڈی مارچ سے متعلق ایک فوٹو نمائش کا بھی افتتاح کیا۔ اس موقع اپنے خطاب میں انھوں نے کہا کہ ڈانڈی مارچ نے جنگ آزادی میں اہم کردار ادا کیا۔ انھوں نے یاد لایا کہ بہت سے مجاہدین آزادی نے ہماری آزادی کے لئے اپنی جانوں کے نذرانے پیش کئے۔
گورنر محترمہ نے کہا کہ ’آزادی کا امرت مہوتسو‘ نہ صرف مجاہدین آزادی کی قربانیوں کو یاد کرنے اور ہماری کامیابیوں کو مجتمع کرنے کا موقع ہے بلکہ یہ ہمارے وزیراعظم کے ذریعےتصور کردہ ایک صحیح موقع بھی ہے کیونکہ یہ آزادی کے 100 سالہ جشن میں ہندوستان کے وژن اور منصوبہ سازی کا موقع فراہم کرتا ہے۔ جیسا ہمارے وزیراعظم نے کہا کہ ہمیں ملک کی آزادی کے لئے مرنے کا موقع تو نہیں ملا لیکن ہمارے پاس ملک ترقی کے لئے زندہ رہنے کا موقع ضرور ہے۔ انھوں نے مزید کہا کہ ہمارا شاندار ماضی ہمیں تحریک دلا تا ہے کہ آئیے ہم ایک ایسے مضبوط، ترقی یافتہ اور خود انحصار ہندوستان کی تعمیر کا عہد کریں، جو امن، اتحاد، علم اور خوشحالی کی راہ پر گامزن ہو۔
گورنر محترمہ نے کووڈ بیداری گاڑیوں کا معائنہ بھی کیا اور لوگوں کو کووڈ کے تئیں مناسب طرز عمل اپنانے کی صلاح دی۔
اطلاعات و نشریات وزارت کے ڈائریکٹر جنرل- جنوب، جناب ایس وینکٹیشور نے اس موقع پر کہا کہ حکومت ہند کی رہنما ہدایات کے مطابق ، آزادی کے 75ویں سال کے موقع پر ملک بھر میں ’آزادی کا امرت مہوتسو‘ تقریب کے ایک حصے کے طور پر نمائشوں سمیت مختلف سرگرمیوں کا منصوبہ تیار کیا ہے ۔ یہاں منعقد تصویری نمائش میں ہماری جنگ آزادی کی جدوجہد کے سنگ میل کو دکھایا گیا ہے۔ پروگرام میں ریجنل آؤٹ ریچ بیورو کے اسسٹنٹ ڈائریکٹر ڈاکٹر مانسس کرشن کانت، ریجنل آؤٹ ریچ بیورو کے عہدیدار جناب شری دھر سرونینی، اردھ شری نواس اور دیگر معزز شخصیات نے شرکت کی۔
’آزادی کا امرت مہوتسو‘ تقریب کے ایک حصے کے طور پر ،جنگ آزدی کی جدودجہد کو عکاسی کرنے والی نمائشیں حیدرآباد، نلگونڈہ اور نظام آباد سمیت ریاست کے دیگر تین مقامات پر منعقد کی جارہی ہیں۔